62022CO0424_INF
Domstolens kendelse (Niende Afdeling) af 8. maj 2024 –Santander Bank Polska
(Sag C-424/22)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – forbrugerbeskyttelse – direktiv 93/13/EØF – urimelige kontraktvilkår i forbrugeraftaler – artikel 6, stk. 1, og artikel 7, stk. 1 – virkningerne af, at et vilkår findes urimeligt – aftale om lån med pant i fast ejendom, som er indekseret efter en udenlandsk valuta, og som indeholder urimelige vilkår vedrørende værdiansættelsen og valutakursen – denne aftales ugyldighed – restituerende virkninger – tilbageholdelsesret«
Forbrugerbeskyttelse – urimelige kontraktvilkår i forbrugeraftaler – direktiv 93/13 – konstatering af, at et vilkår er urimeligt – rækkevidde – aftale om lån med pant i fast ejendom – ophævelse af aftalen – en banks påberåbelse af en tilbageholdsret – national retspraksis, hvorefter tilbagebetaling af beløb, som skyldes af banken, er betinget af forbrugerens tilbud om at tilbagebetale eller garantere tilbagebetaling af hele ydelsen – ikke tilladt – eksistensen af tilbagebetalinger, der allerede er foretaget i henhold til kontrakten – ingen betydning
(Rådets direktiv 93/13, art. 6, stk. 1, og art. 7, stk. 1)
(jf. præmis 34, 37 og 38 samt konkl.)
Konklusion
Artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler
skal fortolkes således, at
disse bestemmelser er til hinder for en fortolkning i retspraksis af national ret, hvorefter en banks påberåbelse af en tilbageholdsret i forbindelse med, at en aftale om lån med pant i fast ejendom, som denne bank har indgået med en forbruger, annulleres, fordi visse vilkår i denne aftale er urimelige, bevirker, at forbrugerens mulighed for at opnå betaling af det beløb, som den pågældende bank i medfør af de restituerende virkninger af konstateringen af, at disse vilkår er urimelige, betinges af, at den pågældende forbruger samtidigt tilbyder at tilbagebetale eller garantere tilbagebetalingen af hele den ydelse, som vedkommende har modtaget fra samme bank i henhold til den pågældende aftale uafhængigt af de tilbagebetalinger, der allerede er foretaget i henhold til denne aftale.